উত্তর ও দক্ষিণ কোরিয়া সংকট ২০১৭-২০১৮
ভূমিকাঃ উত্তর কোরিয়া যা পূর্ব এশিয়ায় অবস্থিত একটি স্বাধীন দেশ যার রাস্ট্রীয় নাম গণতান্ত্রীক গণপ্রজাতন্ত্রী কোরিয়া। এর রাজধানী পিয়ং ইয়ং যা দেশটির সবচেয়ে বড় শহর। কোরীয় উপদ্বীপের উত্তরে এর অবস্থান। এই উপদ্বীপের দক্ষিনে অবস্থিত দক্ষিণ কোরিয়ার সাথে এর চির বৈরি সম্পর্ক যা শুরু সেই ১৯৪৫ সালের দ্বিতীয় বিশ্বযুদ্ধের পর কোরীয় উপদ্বীপ ভাগের মাধ্যমে। সে সময় উত্তর কোরিয়া যায় সোভিয়েত ইউনিয়নের দখলে আর দক্ষিণ কোরিয়া যায় যুক্তরাষ্টের দখলে। এরপর থেকেই এই উপদ্বিপের দেশ দুটির নিজেদের মধ্যে বৈরি সম্পর্ক যা মূলত শীতল যুদ্ধের ফলাফল। এর পরিপ্রেক্ষিতে ১৯৫০, ২৫ জুন সালে উত্তর কোরীয়ার দক্ষিনে আক্রমণের মধ্য দিয়ে কোরীয় যুদ্ধ হয় যা ১৯৫৩ সালের জুলাই মাসে শেষ হয়।
২০১৭-১৮ উত্তর কোরিয়া সংকট
৪ জুলাই উত্তর কোরিয়া মার্কিন যুক্তরাষ্ট্রের স্বাধীনতা দিবস উদযাপনের সাথে দিন মিলিয়ে এর আইসিবিএম হোয়াসং -১৪- র প্রথম সর্বজনীনভাবে ঘোষিত পরীক্ষামূলক নিক্ষেপ পরিচালনা করে। দাবি করা হয়, ক্ষেপণাস্ত্রটি জাপান সাগর (কোরিয়ার উত্তর সাগর)-এর পূর্ব দিকে ৯৩৩ কিলোমিটার পর্যন্ত আঘাত হানতে সক্ষম এবং ৩৯ মিনিটের উড্ডয়নকালে এটি সমুদ্রপৃষ্ঠ থেকে ২৮০২ কিলোমিটার পর্যন্ত উচ্চতায় পৌঁছেছিল। যুক্তরাষ্ট্র সরকারের বিশেষজ্ঞরা এই ক্ষেপণাস্ত্র নিক্ষেপকে মার্কিন যুক্তরাষ্ট্রে আঘাত হানতে সক্ষম এমন নিউক্লিয়ার অস্ত্র অন্বেষণের পথে পিয়ংইয়ং-এর বড় পদক্ষেপ বলে উল্লেখ করেন। উত্তর কোরিয়া ঘোষণা দেয়, তারা এখন "পূর্ণাঙ্গ পারমাণবিক শক্তিধর এবং এই পারমাণবিক শক্তির মধ্যে বিশ্বের যে কোন প্রান্তে আঘাত হানতে সক্ষম- সবচেয়ে শক্তিশালী আন্তঃমহাদেশীয় রকেট রয়েছে।"